DA Den Europæiske Unions Tidende L 212/1

KOMMISSIONENS GENNEMFØRELSESFORORDNING (EU) Nr. 721/2012

af 6. august 2012

om forbud mod fiskeri efter almindelig tun i Atlanterhavet øst for 45° V og i Middelhavet for langlinefartøjer, der fører græsk eller maltesisk flag eller er registreret i Grækenland eller Malta

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og

ud fra følgende betragtninger:

(1) Ved Rådets forordning (EU) nr. 44/2012 af 17. januar 2012 om fastsættelse for 2012 af fiskerimuligheder i EU-farvande og for EU-fartøjer, i visse andre farvande for visse fiskebestande og grupper af fiskebestande, der er omfattet af internationale forhandlinger eller aftaler (2), fastsættes det, hvor meget almindelig tun EU-fiskerfartøjer i 2012 må fange i Atlanterhavet øst for 45o V og i Middelhavet.

(2) Ved Rådets forordning (EF) nr. 302/2009 af 6. april 2009 om en flerårig genopretningsplan for almindelig tun i det østlige Atlanterhav og Middelhavet, om ændring af forordning (EF) nr. 43/2009 og om ophævelse af forordning (EF) nr. 1559/2007 (3) pålægges medlemsstaterne at oplyse Kommissionen om de individuelle kvoter, der er tildelt deres fartøjer på over 24 meter, og for fartøjer på under 24 meter, mindst de kvoter, der er tildelt producentorganisationer eller grupper af fartøjer, som fisker med tilsvarende redskaber.

(3) Et af formålene med den fælles fiskeripolitik er at sikre, at fiskerierhvervet forbliver levedygtigt på langt sigt gennem bæredygtig udnyttelse af de levende akvatiske ressourcer efter forsigtighedsprincippet.

(4) Hvis Kommissionen på grundlag af oplysninger, der skal meddeles af medlemsstaterne, eller på grundlag af andre foreliggende oplysninger skønner, at de fiskerimuligheder, der er til rådighed for EU, en medlemsstat eller en gruppe af medlemsstater, må anses for at være opbrugt, meddeler Kommissionen de pågældende medlemsstater dette og forbyder fiskeri i det pågældende område, med det pågældende redskab, efter den pågældende bestand eller gruppe af bestande eller for den flåde, der udøver sådant specifikt fiskeri, jf. artikel 36, stk. 2, i forordning (EU) nr. 1224/2009.

(5) Efter Kommissionens oplysninger er de fiskerimuligheder for almindelig tun i Atlanterhavet øst for 45o V og i Middelhavet, der er tildelt langlinefartøjer, der fører græsk eller maltesisk flag eller er registreret i Grækenland eller Malta, opbrugt.

(6) Den 3. maj 2012 meddelte Grækenland Kommissionen, at Grækenland havde pålagt sine langlinefartøjer, der fisker efter almindelig tun i 2012, et fiskeristop med virkning fra denne dato kl. 00.00.

(7) Den 2. juli 2012 meddelte Malta Kommissionen, at Malta havde pålagt sine langlinefartøjer, der fisker efter almindelig tun i 2012, et fiskeristop med virkning fra den 1. juli kl. 00.00.

(8) Uanset de af Grækenland og Malta gennemførte foranstaltninger er det nødvendigt, at Kommissionen bekræfter forbuddet mod fiskeri efter almindelig tun i Atlanterhavet øst for 45o V og i Middelhavet fra den 3. maj 2012 kl. 00.00 for langlinefartøjer, der fører græsk flag eller er registreret i Grækenland, og fra den 1. juli 2012 kl. 00.00 for langlinefartøjer, der fører maltesisk flag eller er registreret i Malta —

VEDTAGET DENNE FORORDNING:

Artikel 1

Fra den 3. maj 2012 kl. 00.00 er det forbudt at fiske efter almindelig tun i Atlanterhavet øst for 45o V og i Middelhavet for langlinefartøjer, der fører græsk flag eller er registreret i Grækenland.

Fra samme dato er det, for så vidt angår fisk fra denne bestand fanget af sådanne fartøjer, også forbudt at opbevare sådanne fisk om bord, at anbringe dem i bur med henblik på opfedning eller opdræt og at omlade, overføre eller lande dem.

Artikel 2

Fra den 1. juli 2012 kl. 00.00 er det forbudt at fiske efter almindelig tun i Atlanterhavet øst for 45o V og i Middelhavet for langlinefartøjer, der fører maltesisk flag eller er registreret i Malta.

Fra samme dato er det, for så vidt angår fisk fra denne bestand fanget af sådanne fartøjer, også forbudt at opbevare sådanne fisk om bord, at anbringe dem i bur med henblik på opfedning eller opdræt og at omlade, overføre eller lande dem.

Artikel 3

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. august 2012. På Kommissionens vegne For formanden Antonio TAJANI Næstformand

(1) EUT L 343 af 22.12.2009, s. 1.

(2) EUT L 25 af 27.1.2012, s. 55.

(3) EUT L 96 af 15.4.2009, s. 1.